کد خبر: ۱۲۹۴۲۵۵

تاریخ: ۰۵ مهر ۱۳۹۲ - ۰۹:۱۰

Əl-Əzhər Universiteti internetdə təhrif olunmuş Quran yayılması barədə xəbərdarlıq etdi

Əl-Əzhərin İslami Tədqiqat Birliyi bəzi internet saytlarında və sosial şəbəkələrdə təhrif olunmuş Quran ayələrinin və hədislərin mövcudluğu barədə xəbərdarlıq etdi.

İQNA-nın (Beynəlxalq Quran Xəbər Agentliyi) "Əl-Ehram" xəbər saytına istinadən verdiyi xəbərə görə “Əl-Əzhər” Universitetinin İslami Araşdırmalar Qurumu, bəzi internet saytlarında və sosial şəbəkələrdə yayılan təhrif olunmuş “Qurani-Kərim” kitabları barədə xəbərdarlıq edib.

Əl-Əzhərin İslami Tədqiqat Birliyinin verdiyi məlumata əsasən bu təhriflərdən biri də Ali-İmran ayəsinin 7-ci ayəsində baş vermişdir. Belə ki, bu ayədə olmayan "bil-həqq –بالحق بالحق بالحق " sözü üç dəfə təkrarlanaraq ayənin axır hissəsinə artırılmışdır.

«هُوَ الَّذِیَ أَنزَلَ عَلَیْكَ الْكِتَابَ مِنْهُ آیَاتٌ مُّحْكَمَاتٌ هُنَّ أُمُّ الْكِتَابِ وَأُخَرُ مُتَشَابِهَاتٌ فَأَمَّا الَّذِينَ فی قُلُوبِهِمْ زَیْغٌ فَیَتَّبِعُونَ مَا تَشَابَهَ (بالحق بالحق بالحق) مِنْهُ»

Şeyx Tofiq Əbdüləziz – İslami Tədqiqatlar Birliyinin Baş Katibi, sentyarb ayının 24-də bəyaniyyə yayaraq sosial şəbəkə və internet saytlarından istədi ki, Quran ayələrindən istifadə etmək üçün Əl-Əzhər, Misirin Darul-İfta və Vəqflər Nazirliyi saytları kimi mötəbər saytlara müraciət etsinlər.

O həmçinin Quran və Hədis sahəsində fəaliyyət göstərən təşkilatlardan İslam elmləri, Quran ayələri və hədisləri internetdə yerləşdirərkən daha çox diqqətli olmalarını tələb etdi.

1293328